นายกฯ ถึงนครพนม! นำทัพ “เพื่อไทย” หาเสียง นายก อบจ. 
มวลชนเสื้อแดงต้อนรับ ตะโกนลั่นสนามบิน “เรารักนายกฯ อิ๊งค์”

นางสาวแพทองธาร ชินวัตร นายกรัฐมนตรี ในฐานะหัวหน้าพรรคเพื่อไทย พร้อมนายณัฐวุฒิ ใสยเกื้อ นายสุริยะ จึงรุ่งเรืองกิจ, นางมนพร เจริญศรี, นายอนุสรณ์ เอี่ยมสะอาด ลงพื้นที่ จังหวัดนครพนม ขึ้นเวทีปราศรัยหาเสียงช่วย นายอนุชิต หงษาดี ผู้สมัคร นายก อบจ.นครพนม

ทันทีที่ถึง กลุ่มคนเสื้อแดงมารอต้อนรับ สวมกอด ผูกผ้าขาวม้า และมอบดอกกุหลาบแดง ผ้าขาวม้า และตะโกน “เรารักนายกฯ อิ๊งค์” ลั่นสนามบิน โดย นางสาวแพทองธาร จะขึ้นเวทีปราศรัยแรก ที่สนามกีฬาเทศบาลตำบลนาแก อำเภอนาแก จังหวัดนครพนม 

จากนั้น เวลา 12.30 น.จะขึ้นปราศรัย หอประชุมอนุภูมิภาคลุ่มน้ำโขง มหาวิทยาลัยนครพนม อ.เมืองนครพนม ก่อนจะออกเดินทางไปยัง ที่ว่าการอำเภอศรีสงคราม ซึ่งจะขึ้นเวทีปราศรัยเวทีสุดท้ายในช่วงเวลา 14.00 น. ที่อาคารโดมสวนสาธารณะ เฉลิมพระเกียรติ 

#MONONews #นายกฯ #นายกอบจ. #นครพนม